stanford-oval/wikipedia huggingface dataset:
כריסטינה ראיקו קופר

| --- | --- |

 לידה:  1971 (בת 53 בערך) ניו יורק, ארצות הברית 
 מוקד פעילות:  ישראל 
 מקום לימודים:  בית הספר ג'וליארד 
 שפה מועדפת:  עברית, אנגלית 
 כלי נגינה:  צ'לו 
 אתר רשמי
 פרופיל ב-IMDb
 
כריסטינה ראיקו קופר (נולדה ב-1971) היא צ'לנית ישראלית-אמריקאית.
קורות חיים

אבי-סבה של ראיקו קופר מצד אמהּ היה משורר הייקו וסבה היה מלחין טומוג'ירו איקנוצ'י. אמה יפנית במוצאה ואביה אמריקאי. שני הוריה מוזיקאים ולאביה תואר דוקטור במוזיקה מג'וליארד. בגיל עשר החלה ללמוד לנגן בפסנתר וכעבור זמן קצר עברה לצ'לו.
כריסטינה ראיקו קופר למדה מוזיקה בבית הספר למוזיקה ג'וליארד והשתלמה שם עד לקבלת תואר דוקטור במוזיקה. היא מופיעה בקונצרטים וברסיטלים ברחבי העולם ובמשך השנים נגנה עם התזמורת הסימפונית של אוסקה, התזמורת הסימפונית של טורונטו, התזמורת הסימפונית סן סלבדור, התזמורת הקאמרית של פראג ותזמורת יומיורי מטוקיו. הופיעה בצפת עם נגן הכליזמרים, הקלרינטן גיורא פיידמן. היא בין מייסדי רביעיית המיתרים ויטמן.
כריסטינה ראיקו קופר הוציאה עד היום 15 אלבומי מוזיקה ו-DVD, חלקם במסגרת ההרכבים שלישיית אינטרסקשן ורביעיית ג'לאטו. נשואה ללן רוזן, מנכ"ל הסניף הישראלי של ליהמן ברדרס, שבעקבותיו התגיירה. מלמדת באקדמיה למוזיקה ולמחול בירושלים ובבית הספר למוזיקה ע"ש בוכמן-מהטה באוניברסיטת תל אביב.
מחלף ראשון דרום

| --- | --- |
 תאריך הקמת המחלף:  11 בנובמבר 2008
 מיקום:  ראשון לציון
 כבישים במחלף:    כביש 4   כביש 431
 קואורדינטות:  31°57′29″N 34°46′27″E﻿ / ﻿31.95805556°N 34.77427778°E﻿ / 31.95805556; 34.77427778
 
  מפת מיקום  מפה דינמית   (למפת גוש דן מוגדלת) מחלף ראשון דרום(למפת גוש דן רגילה) מחלף ראשון דרום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראשון דרום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראשון דרום  he מחלף ראשון דרוםhe מחלף ראשון דרוםמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
מחלף ראשון דרום הוא מחלף המקשר בין כביש 431 וכביש 4. הוא נפתח לתנועה בנובמבר 2008 עם פתיחתו של הקטע המערבי בכביש 431[דרוש מקור]. לפני הקמתו הייתה במקום יציאה מכביש 4 לכביש 4311, ועם הקמתו של כביש 431 היא הפכה לחלק מנתיבי השירות של כביש 431[דרוש מקור].
כיווני התנועה במחלף חלקיים ומתאפשרים בשני כיוונים בלבד: מכביש 431 בכיוון מערב לכביש 4 בכיוון דרום ומכביש 4 בכיוון צפון לכביש 431 בכיוון מזרח. הגישה לכביש 4 מתבצעת באמצעות רמפה ארוכה המורכבת משלושה גשרים. קרבתו של המחלף למחלף עין הקורא מאפשרת בחירת נתיב נסיעה חלופי לשם ביצוע פניות בכיוונים אחרים.
מדלין פריור

| --- | --- |

מדלין פריור, כפי שהיא מופיעה על עטיפת החוברת Uncanny X-Men #505 מפברואר 2009, אמנות מאת טרי ורייצ'ל דודסון.
 סוג:  נבל-על
 הוצאה לאור:  מארוול קומיקס
 הופעה ראשונה:  Uncanny X-Men #168 (אפריל 1983)
 הופעה אחרונה:  Hellions #4 (ספטמבר 2020)
 יוצרים:  כריס קלרמונט פול סמית'
 מידע
 שם אמיתי:  מדלין "מאדי" ג'ניפר פריור-סאמרס
 כינויים:  הצריח השחור, הגבירה, מלכת הגובלינים, אנודיין, מאדי, לין, המלכה האדומה.
 סטטוס:  לא פעיל
 מקצוע:  טייס, טרוריסט
 כוחות:  טלפתיה, טלקינזיס, טלפורטציה, תיעול אנרגטי, יכולות קסם.
 חברה לשעבר בקבוצה:  מועדון הלפייר בת ברית של האקס-מן ושל נייט גריי כת הלפייר אחוות המוטאנטיות שותפה של נ'אשטירת'
 אזרחות:  ארצות הברית 
 דמויות קשורות
 משפחה:  נתניאל אסקס ("אבא", יוצר) ג'ין גריי-סאמרס (מודל גנטי) סקוט סאמרס (בעל לשעבר) אלכס וגבריאל סאמרס (גיסים לשעבר) נייתן כריסטופר סאמרס (בן, מת) נייתן סאמרס (שיבוט הבן) הופ סאמרס (נכדה מאומצת)
 אויבים:  ג'ין גריי 
 
מדלין פריור (באנגלית: Madelyne Pryor) היא דמות משנה בדיונית של נבלת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #168 מאפריל 1983 והיא נוצרה על ידי הכותב כריס קלרמונט והמאייר פול סמית'.
מדלין פריור היא מושא אהבתו ואשתו לשעבר של חבר האקס-מן סקוט סאמרס. היא הפכה לאחת מדמויות המשנה בקבוצה עד אשר סדרת טראומות גרמו לה להיות נתונה להשפעתם של אחרים ולהפוך לנבלת-על. בין היתר היא ננטשה בידי בעלה, תינוקה מת, והיא גילתה שהיא למעשה שיבוט גנטי של ג'ין גריי אותה יצר מיסטר סיניסטר. היא וסקוט הם ההורים של נייתן כריסטופר צ'ארלס סאמרס, הידוע בכינויו קייבל. הביוגרפיה של מדלין פריור סבוכה היות שנעשו שכתובים רבים לדמותה וכן להיסטוריה המשותפת לה ולג'ין גריי.
נתנאל ששון

| --- | --- |
אין תמונה חופשית
 לידה:  17 בספטמבר 1995 (בן 29) טבריה
 מוקד פעילות:  ישראל 
 תקופת הפעילות:  מ-2013
 עיסוק:  זמר
 סוגה:  זמר עברי, מוזיקה מזרחית
 שפה מועדפת:  עברית 
 
נתנאל ששון (נולד ב-17 בספטמבר 1995) הוא זמר-יוצר ומעבד מוזיקלי ישראלי.
ביוגרפיה

נתנאל ששון נולד ב-17 בספטמבר 1995 בטבריה.
אביו הוא הזמר אבי (אבישלום) ששון ששר עם שלומי שבת את הדואט 'מאמא' באלבום 'חברים 2' של שלומי שבת.
ששון התחיל את הקריירה שלו בפרסום קאברים בערוץ היוטיוב שלו וצבר למעלה ממיליון צפיות לארבע גרסאות כיסוי שהוציא, ביניהן השיר 'שקט' של עומר אדם והשיר 'אולי תגידו' של בן אל יושבייב.
ששון יצר כמה משיריו עם השפעות של מוזיקה מערבית לצד מוזיקה מזרחית, והסגנון המוזיקלי של כמה משיריו סווג כרוק מזרחי.
נתנאל ששון כתב חלק מהשירים שביצע, וכן כתב והלחין שיר לאור אדי, יוצאת The Voice, ולאומנים נוספים.
בשנת 2017 השתתף בכתיבת האלבום "שרה שרה" של שרית חדד, ובכתיבת האלבום "שורדים אהבה" של איתי לוי.
שירים

ששון פרסם שמונה סינגלים מאלבום הבכורה שעתיד לצאת, ובנוסף פרסם סקיצות לחלק מהשירים:
בדצמבר 2013, הוציא את הסינגל הראשון 'מותש ממך'.
בפברואר 2014, הוציא את הסינגל השני 'שוב'.
בינואר 2015, הוציא את הסינגל השלישי 'אל תוותרי'.
ביולי 2015, הוציא את הסינגל הרביעי 'בואי בואי'.
באוקטובר 2015, הוציא את הסינגל החמישי 'מי'.
בדצמבר 2016, הוציא את הסינגל הששי 'מאוהבת'.
במרץ 2018, הוציא את הסינגל השביעי 'לא שפוי'.
באוגוסט 2018, הוציא את הסינגל השמיני ׳השטויות שלך׳.
נכון לסוף שנת 2018, שיריו המקוריים זכו לכ-17 מיליון צפיות בקירוב בערוץ יוטיוב, כשהשיר 'שוב' מככב עם קרוב ל-8 מיליון צפיות.
הערות שוליים

↑  אסף נבו, ‏תכירו את הדבר הבא במזרחית: נתנאל ששון, באתר ‏מאקו‏, 9 בדצמבר 2013
↑  "אין לי תשובה להסביר את ההצלחה שלי". ראיון, באתר פרוגי
↑  נתנאל-ששון-מותש-ממך, באתר רדיו מנטה, ‏14.12.2013
↑  נתנאל ששון - מי, באתר רדיו מנטה
↑  אל תוותרי- נתנאל ששון בשיר חדש, באתר טריבונה
↑  יובל אראל‏, פס קול שבועי 20.01.2017, בבלוג של יובל אראל, מגזין מוזיקה ותרבות, 20 בינואר 2017
↑  דודי פטימר, מוזיקה היום: אבישג זיו#בן מצמבר- "במבט את מספרת", ‏14/06/2015(הקישור אינו פעיל, 2 בפברואר 2023)
↑  שרה שרה, באתר דיסק סנטר
↑  איתי לוי - הי את, באתר קליק לים התיכון, ‏24.1.2017
| --- | --- |
בקרת זהויות :  NLI: 987007396556205171  VIAF: 26154921234263590929   WorldCat (עם VIAF): 26154921234263590929 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
טיסה 11 של אמריקן איירליינס

| --- | --- |

נתיב הטיסה של טיסה 11
 תאריך:  11 בספטמבר 2001
 מיקום:  ארצות הברית ניו יורק, ארצות הברית
 גורם:  חטיפה על ידי טרוריסטים איסלאמיים
 קואורדינטות:  40°42′44″N 74°00′47″W﻿ / ﻿40.712361111111°N 74.013027777778°W﻿ / 40.712361111111; -74.013027777778
 הרוגים:  92
 פצועים:  0 
 ניצולים:  אין
 המעורבים באסון

כלי טיס
 כלי טיס:  בואינג 767-223ER
 מספר זנב:  N334AA
 מוצא:  נמל התעופה הבינלאומי לוגן, בוסטון
 יעד:  נמל התעופה הבינלאומי של לוס אנג'לס, ארצות הברית
 מפעיל:  אמריקן איירליינס
 נוסעים:  81
 אנשי צוות:  11
 he
 
הטרוריסטים עטא (בחולצה הכחולה) ואל-עומרי בנמל התעופה ג'טפורט בפורטלנד עוברים את בדיקת הביטחון בבוקר 11 בספטמבר.
צילומו של ג'ולס נודט אשר תיעד את הפגיעה של טיסה 11 במגדל הצפוני.
כן הנסע מטיסה 11 שנמצא ברחוב סמוך.
טיסה 11 של אמריקן איירליינס הייתה טיסת נוסעים שיצאה מנמל התעופה הבינלאומי לוגן בבוסטון, מסצ'וסטס, ותוכננה לנחות בנמל התעופה הבינלאומי של לוס אנג'לס. המטוס נחטף על ידי חמישה מחבלים מוסלמים ורוסק לתוך המגדל הצפוני של מרכז הסחר העולמי שבניו יורק, במסגרת של פיגועי 11 בספטמבר שאירעו בשנת 2001.
חמש עשרה דקות מתחילת הטיסה פגעו החוטפים בשלושה אנשים לפחות כשנכנסו בכוח לתא הטייס, וגברו על הטייס ועל הקצין הראשון. מוחמד עטא, חבר ארגון אל-קאעידה שרכש הכשרה בטיס, השתלט על הטסת המטוס. פקחי הטיסה הבחינו כי הטיסה במצוקה לאחר שצוות המטוס חדל מלהגיב לפניותיהם. הם הבינו שהמטוס נחטף לאחר שמסרים שהעביר עטא לנוסעי המטוס במערכת הכריזה הפנימית הגיעו לפקחי הטיסה ברשת הקשר החיצונית. שתיים מדיילות המטוס פנו לאמריקן איירליינס, וסיפקו מידע על החוטפים ועל הפגיעות בנוסעים ובצוות הטיסה.
המטוס רוסק לתוך המגדל הצפוני של מרכז הסחר העולמי בשעה 8:46. בפגיעה נהרגו כל 92 האנשים שהיו על המטוס, כולל החוטפים. אנשים רבים ברחובות היו עדים להתנגשות, ואדם בשם ג'ולס נודט אף הנציח את רגע הפגיעה במצלמתו. עוד לפני אישור הידיעה על החטיפה, כבר החלו סוכנויות החדשות לדווח על האירוע והעריכו כי מדובר בתאונה. הפגיעה והאש גרמו בהמשך למבנה כולו לקרוס, דבר אשר הביא לאלפי קורבנות נוספים. במהלך העבודות באתר מרכז הסחר העולמי שנחרב זיהו הפועלים עשרות שרידים של קורבנות טיסה 11, אך חלקי גופות רבים לא היו ניתנים לזיהוי.
הטיסה

המטוס בטיסה 11 של אמריקן איירליינס היה מטוס נוסעים מסוג בואינג 767-223ER. קיבולתו המרבית של המטוס היה 158 נוסעים, אך ב-11 בספטמבר נכחו בטיסה 81 נוסעים ו-11 אנשי צוות בלבד, כלומר תפוסה של 51 אחוזים. ממוצע תפוסת טיסה זו בחודשים שקדמו לחטיפה, בימי שלישי בבוקר, עמד על 39 אחוזים.
הטיסה > העלייה למטוס

מוחמד עטא, מנהיג המתקפה, וחוטף נוסף בשם עבד אל-עזיז אל-עומארי הגיעו לשדה התעופה הבינלאומי בפורטלנד שבמיין בשעה 5:40 בבוקר יום שלישי 11 בספטמבר 2001. טיסתם, מספר 5930, הייתה מתוכננת לצאת בשעה 06:00 ולנחות בבוסטון שבמסצ'וסטס. לשני החוטפים היו כרטיסי טיסה במחלקה הראשונה עם טיסת המשך ללוס אנג'לס שבקליפורניה. עטא רשם והביא איתו שני תיקים, ואילו אל-עומרי לא הביא עמו תיקים. כאשר נבדקו שמותיהם במערכת מיון הנוסעים הממוחשבת (CAPPS), נבחר עטא לעבור בדיקה ביטחונית מדוקדקת יותר אך הוא עבר אותה ללא ממצאים חריגים. הטיסה מפורטלנד יצאה בזמן ונחתה בשעה 06:45 בבוסטון. שלושה חוטפים אחרים, אל-שחרי, ואיל א-שחרי וסטאם אל-סוקמי, הגיעו לנמל התעופה לוגן בשעה 06:45 לאחר שהחנו את רכבם המושכר בחניית שדה התעופה. בשעה 06:52 ביצע מרואן א-שייחי, הטייס-החוטף של טיסה 175 של יונייטד איירליינס, שיחה מטלפון ציבורי לטלפון הנייד של עטא.
עטא ואל-עומרי לא קיבלו בפורטלנד כרטיס עלייה למטוס בעבור טיסה 11 ללוס אנג'לס, ולכן נאלצו לעבור שוב רישום ובדיקת ביטחון בבוסטון. ברישום המזורז, בגלל טעות לא העלו הפקידים את תיקיו של עטא לטיסה. שלושת החוטפים האחרים ביצעו אף הם רישום לטיסה בבוסטון. ואיל א-שחרי וסטאם א-סוקמי העלו תיק אחד כל אחד, ואילו ואליד א-שחרי לא העלה אף תיק. מערכת CAPPS מיינה את שלושתם לבדיקת ביטחון מדוקדקת. היות שמערכת CAPPS משמשת לבדיקת מזוודות בלבד, שלושת החוטפים לא עברו בדיקה נוספת בנקודת ביקורת הביטחון.
עד השעה 07:40 עלו כל חמשת החוטפים לטיסה שתוכננה להמריא בשעה 07:45. מוחמד עטא, עבד אל-עזיז אל-עומארי וואל-סוקמי ישבו במחלקת עסקים במושבים נפרדים, בעוד ואליד אל-שחרי וואעיל אל-שחרי ישבו במחלקה הראשונה זה לצד זה. המטוס המריא בשעה 07:59 באיחור של 14 דקות.
הטיסה > החטיפה

ועדת החקירה שחקרה את האירוע העריכה כי החטיפה החלה בשעה 08:14, כאשר הטייסים הפסיקו להגיב להוראות של בקרי התעופה של מרכז בקרת התעופה בבוסטון. בשעה 08:13, בזמן שהמטוס היה מעל אזור מרכז מסצ'וסטס, הטייסים הגיבו להוראה מבקרת התעופה לבצע פנייה ימינה בזווית של 20 מעלות. בשעה 08:13, נאמר לטייסים לעלות לרמת שיוט בגובה 11,000 מ' אך לא התקבלה תשובה. בשעה 08:16, הגיע המטוס לגובה של 8,800 מ' וזמן קצר לאחר מכן סטה מהנתיב המתוכנן לטיסה. מרכז הבקרה ניסה ליצור קשר עם הטיסה, ללא הצלחה. המשיב של המטוס חדל לשלוח אות Mode C המייצג את גובהו של המטוס, בשעה 08:21.
לדברי הדיילות בטי אונג ומדלין סוויני אשר יצרו קשר עם אנשי חברת התעופה במהלך החטיפה, החוטפים דקרו את הדיילות קרן מרטין וברברה ארסטגוי, ושיספו את גרונו של הנוסע דניאל לוין. ועדת החקירה הציעה כי לוין, איש עסקים ישראלי מצליח, קצין סיירת מטכ"ל בעברו, ניסה ככל הנראה להסתער על החוטפים, אך נדקר בסכין על ידי החוטף שישב מאחוריו, אל-סוקמי. בשיחה בת ארבע דקות עם הדיילת בטי אונג, היא סיפקה מידע על חוסר תקשורת עם תא הטייס, על העדר גישה לתא הטייס ועל פציעות הנוסעים. היא סיפקה את מיקום מושבם של החוטפים, אשר מאוחר יותר סייע לחוקרים כדי לקבוע את זהותם.
בשעה 08:23, עטא ניסה לבצע הכרזה עבור נוסעי הטיסה אך לחץ על הכפתור הלא נכון ושלח את ההודעה למרכז הבקרה. פקחי הטיסה שמעו את עטא מכריז "יש לנו כמה מטוסים, פשוט הישארו בשקט ואתם תהיו בסדר. אנחנו חוזרים לשדה התעופה". בשעה 08:24 הוא הכריז: "שאף אחד לא יזוז. הכל יהיה בסדר. אם תנסו לעשות משהו אתם תסכנו את עצמכם ואת המטוס. פשוט תישארו בשקט". כמו קודם, עטא חשב שהוא דיבר רק אל הנוסעים אלא שהקול שלו נקלט ונרשם במרכז הבקרה. בעקבות השידורים של עטא וחוסר היכולת לתקשר עם המטוס, הפקחים הבינו שהמטוס נחטף. בשעה 08:26, פנה המטוס דרומה. בשעה 08:32, מרכז הבקרה של מינהל התעופה הפדרלי (FAA) בווירג'יניה הודיע למטה FAA על החטיפה.
בשעה 08:33:59, הכריז עטא: "שאף אחד לא יזוז בבקשה, אנחנו חוזרים לשדה התעופה, אל תנסו צעדים מטופשים". בשעה 08:37, הטייסים של טיסה 175 אימתו את מקומה ואת כיוונה של טיסה 11 בפני פקחי הטיסה. מרכז הבקרה עקף את הנהלים הרגילים, ופנה ישירות לפיקוד הגנת האוויר והחלל של צפון אמריקה (NORAD), למגזר ההגנה האווירית הצפון-מזרחית (NEADS) שברומא שבניו יורק. NEADS הזניק שני מטוסי קרב מסוג F-15 במטרה ליירט את המטוס. פקידים בשדה התעופה אוטיס במסצ'וסס, משם הוזנקו המטוסים, ניסו במשך מספר דקות להשיג את האישורים הדרושים להעלאת המטוסים לאוויר. טיסה 11 ביצעה פנייה אחרונה לעבר מנהטן בשעה 08:43. ההוראה להזניק את המטוסים התקבלה בשעה 08:46 והמטוסים יצאו לדרך בשעה 08:53. עד לשעה זו, טיסה 11 כבר התנגשה במגדל הצפוני של מרכז הסחר העולמי.
הטיסה > הפגיעה

בשעה 08:46:40, החוטפים ניווטו את המטוס בכוונה לתוך החזית הצפונית של המגדל הצפוני (WTC 1) של מרכז הסחר העולמי. המטוס שטס במהירות של כ-750 קמ"ש, ונשא כ-38 אלף ליטר דלק סילוני, פגע בבניין בין קומות 93 ו-99. 92 האנשים שהיו על המטוס, בכללם החוטפים, נהרגו במקום.
מספר אנשים ראו את המטוס טס בגובה נמוך מעל מנהטן, שניות לפני ההתרסקות, וחשבו שהוא נמצא במצוקה כלשהי. אלפי אנשים חזו במטוס כשהוא התנגש במגדל הצפוני.
הנזקים שנגרמו למבנה מנעו מהאנשים בקומות שמעל לאזור הפגיעה מלצאת מהבניין. כל חדרי המדרגות והמעליות מהקומה ה-92 ומעלה היו בלתי ניתנות למעבר, וכך נלכדו 1,344 אנשים. מאות אנשים נהרגו באופן מיידי בעת הפגיעה. רבים אחרים נלכדו ומתו מהאש והעשן, כתוצאה מהקריסה או במקרים מסוימים, לאחר נפילה או קפיצה מהבניין. פירי המעליות תעלו והפנו דלק סילוני בוער דרך המבנה. לפחות פיר מעלית אחד נשא דלק בוער כלפי מטה, דבר אשר הביא לפיצוץ בקומה ה-77, ה-22 וקומת הקרקע בלובי שבצד המערבי.
ג'ולס נודט, צלם צרפתי, ופאבל הלווה, מהגר צ'כי, צילמו את הפגיעה. מצלמת אינטרנט שהותקנה על ידי וולפגנג סטייל וכוונה לעבר תערוכת אמנות בברוקלין, צילמה את דרום מנהטן כל ארבע שניות וקלטה אף היא צילומים של הפגיעה.
ארגוני חדשות דיווחו בתחילה על פיצוץ או תקרית במרכז הסחר העולמי. רשת CNN יצאה לפרסומות בשעה 08:49 עם הכותרת "אסון במרכז הסחר העולמי" ושדרניה היו הראשונים שדיווחו על האירוע. בסופו של דבר, כל שאר רשתות הטלוויזיה הפסיקו את השידורים הרגילים על מנת לשדר חדשות על הפגיעה. באותו זמן, הנשיא ג'ורג' בוש נמצא בביקור מתוכנן בבית ספר יסודי בפלורידה. כאשר הודיעו לו על הפגיעה הוא לא האמין כי מדובר בפיגוע טרור והיה משוכנע כי מדובר בתאונה. גם דיווחי כתבי החדשות העריכו בתחילה כי מדובר בתאונה עד שטיסה 175 התנגשה במגדל הדרומי בשעה 09:03.
תוצאות

לאחר הפגיעה, המגדל הצפוני עלה באש והתמוטט לאחר כ-102 דקות בשעה 10:28 . על אף שהפגיעה עצמה גרמה לנזקים מבניים חמורים, הגורם האחראי לכשל המבני היה דווקא השריפה שפרצה בעקבותיה. בנוסף לנוסעי המטוס ולדיירי הבניין, מאות אנשי הצלה וחילוץ נהרגו אף הם כאשר המגדל התמוטט. Cantor Fitzgerald LP, בנק השקעות בקומות 101 עד 105 במגדל הצפוני (8–12 קומות מעל אזור פגיעת המטוס), איבד 658 מעובדיו, הרבה יותר מאשר כל מעסיק אחר.
אנשי הצלה וחילוץ החלו לאתר חלקי גופות של נוסעים בטיסה 11 בתוך ימים ספורים. מספר פועלים מצאו גופות קשורות למושבים ואחרים מצאו גופת דיילת שידיה כפותות. בתוך שנה זוהו שרידיהם של 33 קורבנות שהיו על טיסה 11. לאחר מכן זוהו 2 קורבנות נוספים. בחודש אפריל 2007, החלו הבוחנים הרפואיים להשתמש בטכנולוגיית DNA חדשה יותר אשר אפשרה לזהות קורבן נוסף. שרידיהם של שני חוטפים זוהו והוצאו מפארק הזיכרון במנהטן. שרידיהם של שני החוטפים הנוספים לא זוהו והם קבורים יחד עם שרידיהם של שאר הקורבנות בפארק זה.
הדרכון של אל-סוקאמי שרד את הטיסה ונחת ברחוב. הדרכון, ספוג בדלק, נאסף מהרחוב על ידי עובר אורח, אשר העביר אותו לבלש במשטרת ניו יורק זמן קצר לפני שהמגדל הדרומי התמוטט. החוקרים מצאו את הכבודה של עטא שלא הועלתה למטוס. בכבודה מצאו את רישיון הנהיגה ודרכונו של אל-עומרי, קלטת וידאו עבור מאמן טיסה של מטוס בואינג 757, סכין מתקפל, ותרסיס פלפל. בהקלטה שנמצאה חודשים לאחר מכן באפגניסטן, נראה מנהיג אל-קאעידה, אוסמה בין לאדן, לוקח אחריות על התקיפה. ההתקפה על מרכז הסחר העולמי חרגה אף מציפיותיו של בן לאדן: הוא ציפה שרק הקומות מעל אזור הפגיעה יקרסו. הקופסאות השחורות של טיסות 11 ו-175 לא נמצאו.
אחרי הפיגוע, שונה מספר הטיסה באותו נתיב ובאותה שעת המראה למספר 25, וכן החלו להשתמש במטוס מסוג בואינג 757 במקום בואינג 767.
סופרמן (סרט)

| --- | --- |
כרזת הסרט בארצות הברית
כרזת הסרט בארצות הברית
 מבוסס על:  סופרמן (קומיקס)
 בימוי:  ריצ'רד דונר 
 הופק בידי:  אלכסנדר סלקיינד איליה סלקיינד
 תסריט:  קומיקס: ג'רי סיגל ג'ו שוסטר תסריט: מריו פוזו רוברט בנטון דייוויד ניומן לזלי ניומן טום מנקוויץ'
 עריכה:  סטיוארט בירד מייקל אליס
 שחקנים ראשיים:  מרלון ברנדו ג'ין הקמן כריסטופר ריב מרגו קידר גלן פורד
 מוזיקה:  ג'ון ויליאמס 
 צילום:  ג'פרי אנסוורת' 
 מדינה:  ארצות הברית ארצות הברית
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  הפצה לאולמות הקולנוע, וידאו על פי דרישה
 הקרנת בכורה:  ארצות הברית 15 בדצמבר 1978
 משך הקרנה:  143 דק' 
 משך הקרנה של גרסה מורחבת:  188 דק'
 שפת הסרט:  אנגלית 
 סוגה:  סרט פעולה, סרט מדע בדיוני, סרט גיבורי-על 
 תקציב:  $55,000,000
 הכנסות:  $300,218,018
 הכנסות באתר מוג'ו:   superman
 פרסים:  5 פרסי סאטורן, פרס באפט"א, פרס הוגו, גראמי
 סרט הבא:  סופרמן 2 
 אתר רשמי
 דף הסרט ב־IMDb
 
סופרמן (באנגלית: Superman) הוא סרט גיבורי על מדע בדיוני אמריקאי-בריטי-שווייצרי-פנמי משנת 1978 המבוסס על הקומיקס באותו שם מבית DC קומיקס. את הסרט ביים ריצ'רד דונר, ומככבים בו מרלון ברנדו, ג'ין הקמן וכריסטופר ריב בתפקידים הראשיים.
הסרט מהווה את סיפור מקורו של גיבור העל סופרמן, מאז ימי ינקותו כקאל-אל בכוכב הלכת קריפטון, דרך ימיו כקלארק קנט בימי נערותו בסמולוויל ובגרותו ככתב בעיתון "הדיילי פלאנט" בעיר מטרופוליס. בין לבין הוא מתאהב בכתבת הבכירה בעיתון לויס ליין ונאלץ להיאבק בנבל העל לקס לות'ר המאיים על שלום המדינה.
הסרט ממוקם במקום ה-174 ברשימת 500 הסרטים הגדולים, לפי מגזין אמפייר. הוא היווה הגורם המשפיע להפקתם של סרטי מדע בדיוני רבים בכלל ולהתפתחות ז'אנר סרטי גיבורי העל בפרט.
עלילה

בכוכב קריפטון, המועצה השולטת גוזרת דין על שלושה פורעי חוק (גנרל זוד, אורסה ונון), לאחר שקיבלו עדויות מג'ור-אל על כוונותיהם לנהל דיקטטורה שלטונית. הם נשלחים כעונש ל"אזור הפנטום" המרוחק בחלל, שם יישארו כלואים לנצח. ג'ור-אל מנסה לשכנע את המועצה להתפנות מהכוכב היות שהשמש הקריפטונית עומדת להתפוצץ ועל כוכבם נשקפת סכנה קיומית. כאשר המועצה מאיימת עליו כי יישלח ל"אזור הפנטום" אם ינסה לזרוע פאניקה בציבור או לברוח מעל פני הכוכב, ג'ור-אל מחליט להבריח את בנו יחידו, קאל-אל התינוק, בחללית אל עבר כדור הארץ לאחר שמצא כי בכוכב זה קיימת אטמוספירה שתעזור לו לשרוד. כמעט מיידית לאחר שהחללית מתחילה לעשות את דרכה ברחבי החלל, השמש מתפוצצת ואיתה הכוכב קריפטון.
שלוש שנים אחר כך, החללית מוצאת את דרכה לכדור הארץ ומתרסקת ליד העיירה הכפרית סמולוויל. את התינוק מוצאים ג'ונתן ומרתה קנט, שמחליטים לאמץ את התינוק כבנם, ומעניקים לו את השם קלארק. חמש עשרה שנה אחר כך, כאשר קלארק מתחיל לגלות לפתע כוחות בלתי משוערים החבויים בו, אביו מת והוא מוצא קריסטל ירוק בשרידי חלליתו, הקורא לו בצורה טלפתית לנוע צפונה. קלארק הצעיר מגיע לקוטב הצפוני, ששם משליך את הקריסטל ויש מאין נבנה לו "מבצר הבדידות", שנועד לחקות את האדריכלות הקריפטונית. הוא מפעיל לוח מחוונים במבצר, ומתגלה לו הולוגרמה של אביו, ג'ור-אל, שמתחיל ללמד אותו את ההיסטוריה של עמו ואת פשר כוחותיו לאורך השנים.
לאחר 12 שנים שבהן למד לשלוט בכוחותיו, קלארק עוזב את "מבצר הבדידות" ושם פעמיו לעיר מטרופוליס, שם הוא מוצא עבודה ככתב בעיתון "הדיילי פלאנט". הוא מתחיל לפתח רגשי חיבה עבור לויס ליין, כתבת בכירה בעיתון, אך זו מחשיבה אותו לידיד ותו לא. מעט לאחר מכן היא מעורבת בתאונת מסוק על גג הבניין, מה שמכריח אותו להשתמש בכוחותיו בפומבי ולהצילה.
לאחר לילה שבו קלארק עוזר לראשונה לתושבי מטרופוליס עם כוחותיו, הוא מוזמן לראיון אצל לויס ליין, ואוסף אותה בחיקו אל עבר שמי העיר. בסוף הראיון היא קוראת לו בשם "סופרמן". בינתיים, הפושע לקס לות'ר זומם תוכנית להתעשר מקניית שטחי נדל"ן חסרי ערך במדבר, תוך הריסת קליפורניה על ידי שני טילים גרעיניים, שאותם הוא מתכוון להטיל על העתק סן אנדראס. התוצאה ההרסנית תגרום לשטחי הנדל"ן שאותם הוא קנה להעלות את ערכם באופן ניכר כמוקד התיישבות מחודש.
ביודעו כי סופרמן יכול למנוע מתוכניתו להצליח, לות'ר מזמן אותו למפקדתו התת-קרקעית, שם הוא מגלה לו את יעדם של הטילים, אך לוכד אותו בעזרת מטאוריט שהגיע מסביבת הכוכב קריפטון ואשר מכיל קריפטונייט, חומר רדיואקטיבי המסוכן לסופרמן. מיס טסמאכר, עוזרתו של לות'ר, מחלצת את סופרמן בתמורה להבטחתו כי יעזור לאימהּ, הנמצאת במקום היעד של אחד מהטילים. סופרמן, שאינו מסוגל לשקר, מבטיח לה זאת ויוצא לעצור את הטיל הראשון. את הטיל הוא שולח למעמקי החלל, בעוד הטיל השני פוגע בהעתק סן אנדראס ובכך גורם לרעידת אדמה. סופרמן שועט בעקבותיו כדי לנסות להציל את מה שניתן, אך מחטיא הזדמנות להציל את אהובתו, לויס ליין, שנמצאת באזור הסכנה.
מלא חימה על שלא הצליח להצילה, סופרמן מתעלם מאזהרתו של ג'ור-אל לא להתערב במהלך ההיסטוריה האנושית, ומעדיף לשמוע לעצתו של אביו המאמץ ג'ונתן שאמר כי הוא נמצא כאן מסיבה מסוימת. הוא מחזיר את הזמן אחורנית ומציל את לויס, ובסופו של דבר מעביר את לות'ר ואת שותפו אוטיס לבית הכלא. מנהל הכלא מציין כי "המדינה הזו בטוחה סוף כל סוף, הודות לו", אך סופרמן מבקש שלא להודות לו, וכי "כולנו חלק מאותו צוות".
שחקנים ראשיים

כריסטופר ריב - קאל-אל/קלארק קנט/סופרמן, ישות בעלת כוח, חוזק וחסינות עצומים. נולד בקריפטון וגדל על כדור הארץ. לאחר שגילה את דבר גורלו לשרת את בני האדם, הוא משתמש בכוחותיו כדי להציל אחרים. כדי להגן על זהותו, הוא עובד כעיתונאי בעיתון ה"דיילי פלאנט" כקלארק קנט.
ג'ין הקמן - לקס לות'ר, מדען גאון ומרושע בעל נכסים וממון שעד מהרה הופך ליריבו המושבע של סופרמן. הוא זה שמגלה את חולשתו היחידה של סופרמן ויוזם תוכנית שמעמידה בסכנה מיליוני אנשים.
מרלון ברנדו - ג'ור-אל, המדען הראשי בכוכב קריפטון ואביו הביולוגי של סופרמן. לאחר שמצא עדויות להשמדתו הבלתי נמנעת של הכוכב ובידיעה כי אינו יכול להציל את עצמו ואת אשתו, הוא שולח את בנו יחידו לכדור הארץ כמאמץ אחרון להציל את עצמו.
גלן פורד - ג'ונתן קנט, אביו המאמץ של קלארק קנט בעיירה סמולוויל. חוואי, משתית בקלארק את ערכי המוסר אשר לפיהם הוא חי.
מרגו קידר - לויס ליין, כתבת מובילה בעיתון ה"דיילי פלאנט" ומושא אהבתו של קלארק קנט. מאוהבת נואשות בסופרמן ואינה מודעת שסופרמן וקלארק הם אותו אדם. ככתבת, היא עושה כל שביכולתה כדי לחשוף תרמיות ומעשי פשע, לעיתים אף בלי לחשוב על ההשלכות.
ג'קי קופר - פרי וייט, הבוס קצר המזג של קלארק קנט ולויס ליין ב"דיילי פלאנט".
מארק מקלור - ג'ימי אולסן, צלם צעיר ב"דיילי פלאנט" אשר מתחבר לקלארק קנט.
נד ביטי - אוטיס, עוזרו השוטה והמגמגם של לקס לות'ר
ולרי פרין - מיס טסמאכר, חברתו ושותפתו היפה של לקס לות'ר. עוזרת להציל את סופרמן כאשר לות'ר כולא אותו.
טרנס סטמפ - גנרל זוד, מנהיגם המרושע של שלושת הנבלים הקריפטונים שנשפטים לאזור הפנטום.
שחקנים ראשיים > הופעות אורח

קירק אלין ונואל ניל, שגילמו את קלארק קנט ולויס ליין בסרטוני הטלוויזיה של שנות ה-50 של המאה ה-20, מגלמים בסרט את הוריה של לויס ליין הצעירה, כאשר היא צופה מתוך הרכבת בנער קלארק קנט עושה את דרכו בשדות התירס של סמולוויל. כמו כן, לארי הגמן מופיע בתפקיד אורח כגנרל שיירת הטילים שעוצר כדי להעניק עזרה ראשונה למיס טסמאכר. טרוור האוורד מופיע כראש מועצת החכמים בכוכב קריפטון. מבקר "הניו יורק אובזרבר" רקס ריד מופיע בתפקיד עצמו והבמאי ריצ'רד דונר מופיע כאדם ברחוב שאינו מאמין שאדם יכול לעוף.
הפקה > פיתוח

הרעיון לסרט התפתח עוד בשנת 1973 על ידי המפיק אלכסנדר סלקיינד, יחד עם בנו איליה סלקיינד ושותפם פייר ספנגלר. שכתובים רבים ראו אור לתסריט, שנכתב בין היתר על ידי מריו פוזו ורוברט בנטון, בטרם לקח ריצ'רד דונר את מושכות הבימוי. הוא קרא את התסריט הראשוני, אך חשב כי היו בו מספר אספקטים קומיים והוא קאמפי מדי. יחד עם התסריטאי טום מנקוויץ' שכתב דונר את התסריט בצורה שהשביעה את רצונו.
דונר החל לבחון מועמדים לתפקיד איש הפלדה. סלבריטאים רבים נבחנו לתפקיד, אך זה הוצע לבסוף לשחקן אלמוני אז, כריסטופר ריב. בתחילה, אלכסנדר ואיליה סלקיינד חשבו שהשחקן אינו מתאים לתפקיד, משום שהיה רזה מדי, אך לאחר שהרשים אותם במבחן הבד, ריב העלה בעצמו את מאסת שריריו באמצעות אימונים אינטנסיביים.
בין החודשים מרץ-מאי 1977 נערך החיפוש אחר השחקנית שתגלם את לויס ליין. מאות נבחנו לתפקיד, אך שוב נבחרה אלמונית, מרגו קידר.
דונר מצידו כתב תסריט המקיף שני סרטים, אולם, בשל תקציב ההפקה הגבוה, מתחים רבים פרצו בין אלכסנדר ואיליה סלקיינד לדונר, מה שגרם להתפטרותו בטרם השלים עבודה על הסרט השני. בשנת 2006 לקח המפיק מייקל ת'או על עצמו את עבודת שיחזור הסרט השני לפי חזונו של דונר, וכך יצא "סופרמן 2: הגרסה של ריצ'רד דונר".